|  |  |
| --- | --- |
| Europski parlament  2019-2024 | EP logo RGB_Mute |

{LIBE}Odbor za građanske slobode, pravosuđe i unutarnje poslove

<NoDocSe>2020/2717(RSP)</NoDocSe>

<Date>...</Date>

<TitreType>NACRT PRIJEDLOGA REZOLUCIJE</TitreType>

<TitreSuite>podnesen nakon izjave Komisije</TitreSuite>

<TitreRecueil>u skladu s člankom 132. stavkom 2. Poslovnika</TitreRecueil>

<Titre>o evaluacijskom izvješću Komisije o provedbi Opće uredbe o zaštiti podataka dvije godine nakon njezina stupanja na snagu</Titre>

<DocRef>(2020/2717(RSP))</DocRef>

<RepeatBlock-By><Depute>Juan Fernando López Aguilar</Depute>

<Commission>{LIBE}u ime Odbora za građanske slobode, pravosuđe i unutarnje poslove</Commission>

</RepeatBlock-By>

B9‑0000/2020

Rezolucija Europskog parlamenta o evaluacijskom izvješću Komisije o provedbi Opće uredbe o zaštiti podataka dvije godine nakon njezina stupanja na snagu

(2020/2717(RSP))

Europski parlament,

– uzimajući u obzir Uredbu (EU) 2016/679 Europskog parlamenta i Vijeća od 24. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ („Opća uredba o zaštiti podataka” (OUZP))[[1]](#footnote-1),

– uzimajući u obzir izjavu Komisije od 24. lipnja 2020. o Komunikaciji Komisije Europskom parlamentu i Vijeću o zaštiti podataka kao jednom od stupova jačanja položaja građana i pristupa EU-a digitalnoj tranziciji – dvije godine primjene Opće uredbe o zaštiti podataka[[2]](#footnote-2),

– uzimajući u obzir Komunikaciju Komisije od 24. lipnja 2020. Europskom parlamentu i Vijeću o zaštiti podataka kao jednom od stupova jačanja položaja građana i pristupa EU-a digitalnoj tranziciji – dvije godine primjene Opće uredbe o zaštiti podataka[[3]](#footnote-3),

– uzimajući u obzir članak 132. stavak 2. Poslovnika,

– uzimajući u obzir prijedlog rezolucije Odbora za građanske slobode, pravosuđe i unutarnje poslove,

A. budući da se Opća uredba o zaštiti podataka primjenjuje od 25. svibnja 2018.; budući da su sve države članice, osim Slovenije, donijele novo zakonodavstvo ili prilagodile svoje nacionalno zakonodavstvo o zaštiti podataka;

B. budući da su od početka primjene Opće uredbe o zaštiti podataka nadzorna tijela dobila golem porast pritužbi; budući da to pokazuje da su ispitanici svjesniji svojih prava te da žele zaštititi svoje osobne podatke u skladu s Općom uredbom o zaštiti podataka; budući da to također pokazuje da se i dalje provodi velik broj nezakonitih postupaka obrade podataka;

***OPĆE PRIMJEDBE***

1. pozdravlja činjenicu da je Opća uredba o zaštiti podataka postala globalni standard za zaštitu osobnih podataka i čimbenik konvergencije u razvoju normi; pozdravlja činjenicu da je Općom uredbom o zaštiti podataka EU postao predvodnik u međunarodnim raspravama o zaštiti podataka te da je niz trećih zemalja uskladio svoje zakone o zaštiti podataka s Općom uredbom o zaštiti podataka;

2. zaključuje da je dvije godine nakon početka primjene Opća uredba o zaštiti podataka općenito uspješna te se slaže s Europskom komisijom da u ovoj fazi nije potrebno ažurirati ili preispitivati zakonodavstvo;

3. potvrđuje da u narednim godinama naglasak mora i dalje biti na poboljšanju provedbe i mjera za jačanje Opće uredbe o zaštiti podataka;

4. potvrđuje potrebu za snažnom i učinkovitom provedbom Opće uredbe o zaštiti podataka u odnosu na velike digitalne platforme i integrirana poduzeća, uključujući područja kao što su internetsko oglašavanje i mikrociljanje;

***PRAVNA OSNOVA ZA OBRADU***

5. podsjeća da od početka primjene Opće uredbe o zaštiti podataka „privola” znači svako slobodno, dano, posebno, informirano i nedvosmisleno izražavanje želja ispitanika, naglašava da se to odnosi i na Direktivu o e-privatnosti; konstatira da je provedba važećeg pristanka i dalje ugrožena upotrebom prijevara putem sučelja („dark patterns”), praćenjem u komercijalne svrhe i drugim neetičkim praksama; zabrinut je zbog toga što su pojedinci često pod ekonomskim pritiskom da daju privolu u zamjenu za popuste ili druge komercijalne ponude ili su prisiljeni dati privolu uvjetovanjem pristupa usluzi putem vezanja, čime se krši članak 7. Opće uredbe o zaštiti podataka;

***PRAVA ISPITANIKA***

6. naglašava da je potrebno olakšati ostvarivanje pojedinačnih prava zajamčenih Općom uredbom o zaštiti podataka, kao što su prenosivost podataka ili prava u kontekstu automatizirane obrade, uključujući izradu profila; poziva Europski odbor za zaštitu podataka da izda dodatne smjernice o automatiziranom donošenju odluka;

***MALA PODUZEĆA I ORGANIZACIJE***

7. primjećuje da neki dionici navode da primjena Opće uredbe o zaštiti podataka predstavlja izazov, posebno za mala i srednja poduzeća (MSP-ovi);

8. ističe da ne bi smjelo biti odstupanja za MSP-ove; poziva Europski odbor za zaštitu podataka da pruži praktične alate kako bi se malim i srednjim poduzećima s niskorizičnim aktivnostima obrade olakšala provedba Opće uredbe o zaštiti podataka;

***PROVEDBA***

9. izražava zabrinutost zbog nejednake razine provedbe Opće uredbe o zaštiti podataka od strane nacionalnih tijela za zaštitu podataka;

10. napominje da od početka primjene Opće uredbe o zaštiti podataka, iako su određene znatne novčane kazne izrečene za slučajeve ozbiljnih povreda, nisu u potpunosti iskorištene mogućnosti Opće uredbe o zaštiti podataka s obzirom na razlike u težini sankcija koje se primjenjuju u državama članicama;

11. izražava zabrinutost zbog trajanja istrage slučajeva koju provode neka tijela za zaštitu podataka i njegova negativnog učinka na učinkovitu provedbu i povjerenje građana; apelira na tijela za zaštitu podataka da ubrzaju rješavanje slučajeva i da se koriste svim mehanizmima koji su im dostupni u okviru Opće uredbe o zaštiti podataka, uključujući pribjegavanje privremenim ili konačnim ograničenjima ili zabrani obrade;

12. žali zbog činjenice da su tijela za zaštitu podataka iz 21 države članice izričito izjavila da nemaju dovoljno ljudskih, tehničkih i financijskih resursa za učinkovito obavljanje svojih zadaća i izvršavanje svojih ovlasti; snažno potiče Europsku komisiju da poduzme odgovarajuće mjere, uključujući pokretanjem postupaka zbog povrede bez odgode protiv onih država članica koje nisu ispunile tu obvezu;

13. žali zbog toga što je u pogledu kolektivne pravne zaštite većina država članica odlučila ne provesti članak 80. stavak 2. Opće uredbe o zaštiti podataka; poziva sve države članice da se koriste člankom 80. stavkom 2.;

***SURADNJA I KONZISTENTNOST***

14. ističe da je slaba provedba posebno vidljiva u prekograničnim pritužbama, tj. u mehanizmima suradnje i konzistentnosti; poziva Europski odbor za zaštitu podataka da uloži veće napore kako bi se zajamčila ispravna primjena članaka 60. i 63. Opće uredbe o zaštiti podataka te da primijeni hitni postupak iz članka 66. Opće uredbe o zaštiti podataka

15. primjećuje nedosljednosti između nacionalnih smjernica i smjernica Europskog odbora za zaštitu podataka;

16. poziva sve države članice da uspostave posebnu potporu za ispitanike ili organizacije koje ih zastupaju uključene u prekogranične pritužbe; ističe da visoki postupovni troškovi povezani s ostvarivanjem prava ispitanika mogu imati odvraćajući učinak; poziva države članice da ograniče takve troškove u okviru svojih nacionalnih upravnih postupovnih zakona;

***RASCJEPKANOST PROVEDBE OPĆE UREDBE O ZAŠTITI PODATAKA***

17. primjećuje određeni stupanj rascjepkanosti, posebno zbog raširene primjene fakultativnih klauzula o specifikaciji; izražava zabrinutost zbog toga što je zaštita iz Opće uredbe o zaštiti podataka ugrožena načinom na koji su države članice provele odstupanja od tih specifikacija (npr. dob djece za pristanak);

***INTEGRIRANA ZAŠTITA PODATAKA***

18. poziva nadzorna tijela da ocijene provedbu članka 25. o tehničkoj i integriranoj zaštiti podataka, posebno s ciljem provedbe načela smanjenja količine podataka i ograničavanja svrhe, u skladu sa smjernicama Europskog odbora za zaštitu podataka;

***SMJERNICE***

19. poziva Europski odbor za zaštitu podataka da razvije standarde i smjernice kojima se pomaže u provedbi zahtjeva za zaštitu podataka u praksi, među ostalim za procjene učinka na zaštitu podataka (članak 35.), informiranje ispitanika (članci 12. – 14.), ostvarivanje prava ispitanika (članci 15. – 18. i 20. – 21.) i evidenciju aktivnosti obrade (članak 30.);

***MEĐUNARODNI PRIJENOS OSOBNIH PODATAKA I SURADNJA***

20. naglašava važnost omogućavanja slobodnog protoka osobnih podataka na međunarodnoj razini bez snižavanja razine zaštite zajamčene Općom uredbom o zaštiti podataka; podržava praksu Europske komisije da zaštitu podataka i prijenos osobnih podataka rješava odvojeno od trgovinskih sporazuma;

21. naglašava da odluke o primjerenosti ne bi trebale biti političke nego pravne odluke;

22. poziva Europsku komisiju da objavi skup kriterija koji se primjenjuju pri utvrđivanju toga smatra li se da treća zemlja pruža „u načelu istovjetnu” razinu zaštite onoj koja se pruža u EU-u, posebno u pogledu pristupa pravnim lijekovima i vladina pristupa podacima;

23. ponovno ističe da programi masovnog nadzora koji obuhvaćaju prikupljanje skupnih podataka sprečavaju donošenje zaključaka o primjerenosti;

24. poziva tijela za zaštitu podataka da sustavno procjenjuju primjenjuju li se pravila o zaštiti podataka u praksi u trećim zemljama, u skladu sa sudskom praksom Suda Europske unije;

25. snažno poziva Komisiju da bez nepotrebne odgode objavi svoju reviziju odluka o primjerenosti donesenih u skladu s Direktivom iz 1995.;

***BUDUĆE ZAKONODAVSTVO UNIJE***

26. podsjeća Komisiju na njezinu obvezu da osigura da mjere koje će se predstaviti u budućim zakonodavnim prijedlozima, posebno o upravljanju podacima, aktu o podacima, aktu o digitalnim uslugama i umjetnoj inteligenciji, moraju biti u skladu s Općom uredbom o zaštiti podataka (EU) 2016/679 i Direktivom (EU) 2016/680;

***UREDBA O e-PRIVATNOSTI***

27. izražava duboku zabrinutost zbog toga što države članice ne provode Direktivu o e-privatnosti s obzirom na promjene uvedene Općom uredbom o zaštiti podataka; poziva Komisiju da ubrza svoju procjenu i pokrene postupke zbog povrede protiv onih država članica koje nisu pravilno provele Direktivu o e-privatnosti;

28. nalaže svojem predsjedniku da ovu Rezoluciju proslijedi Komisiji, Europskom vijeću, vladama i nacionalnim parlamentima, Europskom odboru za zaštitu podataka i Europskom nadzorniku za zaštitu podataka.

1. SL L 119, 4.5.2016., str. 1. – 88. [↑](#footnote-ref-1)
2. COM(2020)264, 24.6.2020. [↑](#footnote-ref-2)
3. COM(2020)264, 24.6.2020. [↑](#footnote-ref-3)